Laodiké (dcéra Priama)

Laodiké alebo Laodika (, ) je v gréckej mytológii dcéra trójskeho kráľa PriamaHomér, Iliada, 6,237. a jeho manželky Hekaby.Parthenios, Erotica pathemata, 16.

Homér v Iliade uvádza, že Laodika, najkrajšia dcéra trójskeho kráľa Priama sa vydala za Helikaóna syna kráľovského radcu Anténora.Homér, Iliada, 3,121. 

V príbehu od antického autora Parthenia z Nikaie po tom, ako Paris uniesol krásnu Helenu, prišli Diomédes a Akamas do Tróje vyzvať kráľa Priama a jeho syna Parida, aby ju vrátili. Kráľ Priamos ich prijal a vypočul, ale napriek trpezlivému úsiliu ako vyjednávači neuspeli. Počas vyjednávania uvidel Akamas dcéru kráľa Priama Laodiku a na prvý pohľad sa do nej zamiloval. Laodike sa Akamas tiež zapáčil a hneď sa s tým zverila svojej priateľke Filobii, manželke dardanského kráľa Persea, ktorý bol tiež na rokovaniach.

Filobia sa rozhodla Laodike pomôcť a tak presvedčila svojho manžela, aby ich pozval do Dardanie, kde im pripravili veľkolepú hostinu. Pri tejto príležitosti Akamas a Laodika svoju lásku naplnili a po čase sa im narodil syn Mounitos, ktorého potom vychovávala Théseova matka Aithra, ktorá bola do Tróje odvedená v sprievode Heleny ako otrokyňa.

Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom.Lykofrón z Chalkidy, Alexandra, 2,1.

Homér sa o mnohých postavách tohto príbehu v Iliade nezmieňuje. Sú výtvorom autorov z neskorších čias.    

 Referencie a bibliografia 

Kategória:Postavy gréckej mytológie